Maa-ameti statistika alusel oli 2021 IV kvartalis Tallinna korteritehingute keskmine hind 2512 €/m². See on aasta varasemast tehingute keskmisest hinnast 2177 €/m² 15,4% rohkem. Tegelikkuses on kinnisvara kallinenud märksa kiiremini.
Vaadates korterite hinnatõusu korterite vanuseklassides näeme, et ainult ühes vanusevahemikus ehk 2016.-2019. a valminud korterite keskmine hinnatõus on kogu turu keskmisest allpool. Kõikides muudes vanuseklassides on korterite hinnad läinud aastaga kallimas 20-30%.
Anomaalia põhjus seisneb tehingute struktuuri muutuses. Aasta jooksul on tehingutes suurenenud oluliselt nõukogudeaegsete ehk vanemate-odavamate korterite proportsioon. Vanemate-odavamate korterite osakaalu suurenemine toob keskmise hinnatõusu näiliselt alla.
Asjakohasem ehk tegelikkust paremini kirjeldab on vanuseklasside hinnatõusu info. Võib üsna rahulikult öelda, et samaväärne korter kallines 2021. a jooksul 20-30%.
Selline hinnatõusumäär on kordades kiirem nii palgakasvust kui inflatsioonimäärast. See paraku sunnib tõdema, et kinnisvara kättesaadavuse halvenemine on väga tõsine probleem.
Soovid nõustamist siin kommentaaris toodud või muudel kinnisvaravaldkonna teemadel? Kontakteeru palun +372 525 9703 või email@example.com (Tõnu Toompark).